હવે ગુજરાતમાં દારૂની પરમિટ લેવા જતા પહેલા દસ વખત વિચારવું પડશે. રાજ્ય સરકારે દારૂબંધીનો કડક અમલ કરવા અને સ્વાસ્થ્યના નામ પર દારૂની પરમિટ લેતા ધારકો પર સકંજો કસવાનું નક્કી કર્યું છે. જેના પ્રથમ તબક્કામાં માર્ચ મહિનાથી ગુજરાત રાજ્યમાં 42 હજાર જેટલી પરમિટ રિન્યૂ કરવામાં આવી ન હતી. હવે સરકાર દારૂની પરમિટ આપવાના નિયમોમાં ફેરફાર કરી રહી છે. આ નવા નિયમો મુજબ હવે પરમિટધારકને વ્યસન મુક્તિ કેન્દ્રમાં (ડીએડીક્શન સેન્ટર)માં જવાનું પણ ફરજિયાત બનાવવામાં આવશે. નવા નિયમો પ્રમાણે હવે દારૂની પરમિટ ધરાવનારે ત્રીજા રિન્યૂઅલ વખતે ૧૫ દિવસ વ્યસન મુક્તિ કેન્દ્રમાં જઇને રહેવું પડશે..